b"\n_START_ARTICLE_\nLes vacances del Sr. Hulot\n_START_SECTION_\nArgument\n_START_PARAGRAPH_\nEn un balneari de la costa atl\xc3\xa0ntica, els estiuejants s\xc3\xb3n incapa\xc3\xa7os d'apartar-se dels seus rutinaris costums urbans, fins que el senyor Hulot arriba al volant de la seva vella tartana i trenca la calma estival. Es mostra maldestre i comet nombroses p\xc3\xadfies per\xc3\xb2 per alegria dels nens, Hulot oferir\xc3\xa0 als hostes de l'hotel unes vacances inoblidables. Al final de la seva estada, tothom torna a casa sense que hagi passat res de greu.\n_START_SECTION_\nEl rodatge i les diferents versions\n_START_PARAGRAPH_\nAbans de la guerra, en una visita amb amics de Saint-Nazaire (Loire-Atlantique), el matrimoni Lemoine, instal\xc2\xb7lats prop de la platja de Port Charlotte, Tati va ser sedu\xc3\xaft per la platja de Saint-Marc-sur-Mer, una estaci\xc3\xb3 balne\xc3\xa0ria situada al territori del municipi de Saint-Nazaire situada a 1,8\xc2\xa0km cap al sud-oest. Decid\xc3\xad que hi tornaria un dia per rodar-hi una pel\xc2\xb7l\xc3\xadcula._NEWLINE_El rodatge dels exteriors tingu\xc3\xa9 lloc a partir de finals de juny de 1951 a Saint-Marc. Director i equip s'allotjaren a la vil\xc2\xb7la anomenada \xc2\xabEl Castell\xc2\xbb, on tamb\xc3\xa9 es rod\xc3\xa0 l'escena del partit de tennis. La filmaci\xc3\xb3 s'allarg\xc3\xa0 fins al mes d'octubre, i Tati utilitz\xc3\xa0 diversos llocs de l'estaci\xc3\xb3 balne\xc3\xa0ria: la platja, amb el seu \xc2\xabHotel de la platja\xc2\xbb (equipat amb una falsa entrada), el cementiri. Les escenes interiors foren rodades als estudis de Boulogne-Billancourt en el transcurs de l'any 1952. La poblaci\xc3\xb3 de Saint-Marc participa en la pel\xc2\xb7l\xc3\xadcula, per\xc3\xb2 en una menor mesura que la de Sainte-S\xc3\xa9v\xc3\xa8re-sur-Indre, que s'implic\xc3\xa0 directament en l'anterior pel\xc2\xb7l\xc3\xadcula de Tati, Jour de f\xc3\xaate. El nom de Saint-Marc no apareix en la pel\xc2\xb7l\xc3\xadcula, excepte en pla final, gr\xc3\xa0cies a un tamp\xc3\xb3 de correus, contr\xc3\xa0riament al de Sainte-S\xc3\xa9v\xc3\xa8re, que havia aparegut expl\xc3\xadcitament en un pla de Jour de f\xc3\xaate._NEWLINE_Jacques Tati va dirigir un nou muntatge i una nova banda sonora el 1963. El 1978, va tornar a Saint-Marc per rodar una escena de naufragi que parodiava la pel\xc2\xb7l\xc3\xadcula de Steven Spielberg, Jaws."